**9. ura Ponavljanje in utrjevanje**

Pozdravljeni,

doslej ste spoznali (in upam da tudi kaj naučili) že štiri naravnogeografske enote Slovenije. Ostale so nam le še Obsredozemske pokrajine, a bomo naredili malo predaha, da naredimo pregled glavnih značilnosti teh naravnogeografskih enot.

Priporočam, da za realno sliko o tem, koliko in kaj ste si zapomnili, skušate to najprej opraviti le z zemljevidom, ko se ustavi, vzemite v roke SDZ ….

In kaj boste naredili?

V zvezek boste narisali tabelo preko dveh strani, ji dali naslov **PONOVIMO,** in vanjo **po alinejah** vpisovali **SAMO GLAVNE ZNAČILNOSTI** **POKRAJIN** (npr. gorsko podnebje in ne tudi njegovega opisa; samo naštejete reliefne oblike, ne pišete primerov – to storite ob karti …).

Obsredozemske pokrajine pustite prazne, dopisali jih boste, ko jih spoznate.

|  |  |  |  |  |  |
| --- | --- | --- | --- | --- | --- |
|  | Alpske pokrajine | Predalpske pokrajine | Obpanonske pokrajine | Dinarskokraške pokrajine | Obsredozemske pokrajine |
| **Naravnogeografske značilnosti**  (relief, podnebje, naravno rastje, prsti, reke) |  |  |  |  |  |
| **Družbenogeografske značilnosti** (poselitev, naselja, naravni viri, gospodarska usmerjenost, promet) |  |  |  |  |  |
| **Posebnost** (kar je značilno samo za te pokrajine) |  |  |  |  |  |
| **Problem/i** |  |  |  |  |  |

Želim vam uspešno delo, vzemite to kot nek kazalnik, kaj je potrebno še ponoviti ali se naučiti in kaj že dobro gre.

Narejeno mi prosim poslikajte in pošljite ter dodajte stavek ali dva, kako vam je šlo.

Nevenka Šega

**REŠITVE NALOG V SDZ**

DINARSKOKRAŠKE POKRAJINE

str. 122:



Str. 123:

2.

A) Malo vode je posledica kamninske zgradbe – prevladujeta apnenec in dolomit.

B) Edini reki, ki ne ponikneta, sta Krka in Kolpa.

Str. 124:

3.

Zračne mase na prehodu v notranjost »zadenejo« ob visoke planote, zrak se mora dvigniti, pri tem se ohlaja in vlaga v zraku se kondenzira, nastanejo oblaki in padejo padavine.

4.

A) Življenje na planotah in hribovjih otežujejo velika skalovitost površja, malo prsti, težave pri oskrbi z vodo, slabe prometne povezave, oddaljenost od mest (oskrbnih centrov).

B) Kraška polja so zaradi nevarnosti poplav poseljena predvsem na obrobju.

Str. 126:

5.

A) Družine so v preteklosti vse, kar so potrebovale, izdelovale doma. Na voljo jim je bil les. Slabe dohodke iz kmetijstva zaradi slabih pogojev so dopolnjevali z izdelovanjem suhe robe.

B)

* lesna industrija – gozdovi (les)
* ovčereja – pašnik
* vinogradništvo – gričevja
* turizem – kraški pojavi

**KRAŠKI POJAVI**

Str. 130:

MED

Uvala: manjša kotanja z neuravnanim dnom

Ponikalnica: reka, ki ponikne in se spet pojavi.

Kraško polje: velika kotanja, ki lahko postane jezero.

Vrtača: manjša skledasta kotanja

Brezno: navpična globel, praviloma globlja kot širša

Kraška jama: rovi, ki jih oblikuje voda, v njej različni pojavi: kapniki, ponvice …